galenus.de-simplicium-medicamentorum-temperamentis-ac-facultatibus-libri-xi 2.27
Νυνὶ δὲ περὶ ῥοδίνου βραχέα προσθεὶς ἐπὶ τοῖς κατ’ ἀρχὰς εἰρημένοις ἐν τῷδε καταπαύσω τὸν λόγον . εἴρηται μὲν οὖν ὡς οὔτ’ ὀσμαῖς οὔτε χρόαις οὔτ’ ἄλλῳ τινὶ τῶν συμβεβηκότων εὔλογόν ἐστι προσέχειν τὸν νοῦν ἐν ταῖς τῶν δυνάμεων ἐξετάσεσιν , ἀλλὰ τοῖς ἐναργῶς φαινομένοις ἐπί τε τῶν ὑγιαινόντων καὶ νοσούντων σωμάτων . ἀποδέδεικται δὲ καὶ ὡς τοὔλαιον , ὅταν ἄναλον ᾖ καὶ καθαρὸν ἀκριβῶς , ἐκ τῆς μέσης ὕλης ἐστίν . ὥστε καὶ τὸ ῥόδινον χρὴ τὸ ἀκριβὲς καὶ ἁπλοῦν καὶ ὄντως ῥόδινον ἐξ ἐλαίου τε τούτου κατεσκευάσθαι καὶ μηδὲν ἐν ἑαυτῷ φαρμακωδέστερον ἔχειν , ὥσπερ εἰώθασιν οἱ μυρεψοὶ σκευάζειν , ὑπὲρ τοῦ μόνιμόν τε καὶ εὐωδέστερον γενέσθαι προστύφοντες ἀρώμασι τοὔλαιον πρὶν ἐμβαλεῖν τὰ ῥόδα . κάλλιον δὲ ἴσως ἐστὶ καὶ τοῖς ὀνόμασιν διαστέλλειν αὐτὰ , καθότι καὶ τοὺς παλαιοὺς οἶδα ποιοῦντας . ἔλαιον μὲν γὰρ ῥόδινον ὀνομάζουσιν τὸ χωρὶς τῶν ἀρωμάτων σκευασθέν . ὅτῳ δ’ ἐπεμβέβληταί τι καὶ τούτων , οὐκ ἔλαιον ἔτι τὸ τοιοῦτον , ἀλλὰ μύρον ἤδη προσαγορεύουσιν . ὥστε ἐπειδὴ τὸ μὲν ἔλαιον οἷον ὕλη τίς ἐστιν τῶν θερμαινόντων τε καὶ ψυχόντων φαρμάκων ἐκ τῆς μέσης κράσεως ὑπάρχον , ἐξ ἐλαίου δὲ καὶ ῥόδων χυλῶν σύγκειται τὸ ῥόδινον , ἔστι δήπου καὶ αὐτὸ τοιοῦτον τὴν κρᾶσιν οἷός περ καὶ ὁ τῶν ῥόδων χυλός . ἔστι δὲ δήπου ῥᾷστον οὐ ῥόδων χυλοῦ μόνον αὐτοῦ καθ’ ἑαυτὸν , ἀλλὰ καὶ συνθέντας ἔλαιον ῥόδινον ἐπί τε τῶν ὑγιαινόντων καὶ νοσούντων , ὡς ἤδη πολλάκις εἴρηται , τὴν βάσανον αὐτοῦ ποιήσασθαι τῆς δυνάμεως . εὑρήσεις οὖν ἐμψυχομένους μὲν ὑπ’ αὐτοῦ τοὺς ἔτι κεκαυμένους καὶ παραχρῆμά τινος ὠφελείας αἰσθανομένους , βλαπτομένους δ’ ἐναργῶς ἅπαντας τοὺς ἐψυγμένους , ὥστε σε σαφῶς ἑκατέρωθεν συνιέναι τῆς δυνάμεως αὐτοῦ ψυχούσης μᾶλλον ἢ θερμαινούσης . οὐ μὴν ἰσχυρά γε ἡ ἀπὸ ῥοδίνου φαίνεταί σοι ψύξις , ἀλλ’ ἐγγυτάτω πως εἶναι δόξει τῆς μέσης κράσεως . ὀνομάζω δὲ τὰ τοιαῦτα φάρμακα σαφοῦς ἕνεκα διδασκαλίας ἐκ τῆς πρώτης φύσεώς τε καὶ τάξεως τῶν ψυχόντων , ὥσπερ αὖ καὶ ὅσα βραχὺ τῆς μέσης κράσεως ἐπὶ τὸ θερμότερον ἀποκεχώρηκεν , ἐκ τῆς πρώτης ἀποστάσεώς τε καὶ τάξεως τῶν θερμαινόντων . ταυτὶ μὲν ἐν τῷ παρόντι περὶ ῥοδίνου χρὴ γινώσκειν . ἀναγκαῖον γὰρ ἔσται μοι καὶ κατὰ τὸν ἑξῆς λόγον ἔτι μνημονεῦσαί τε τοῦ φαρμάκου καὶ προσθεῖναι τὰ λείποντα ὧν εἴπομεν .
Lemmas: νυνί δέ περί ῥόδινος βραχύς προστίθημι ἐπί ὁ κατά ἀρχή λέγω ἐν ὅδε καταπαύω ὁ λόγος . λέγω μέν οὖν ὡς οὔτε ὀσμή οὔτε χροιά οὔτε ἄλλος τις ὁ συμβαίνω εὔλογος εἰμί προσέχω ὁ νόος ἐν ὁ ὁ δύναμις ἐξέτασις , ἀλλά ὁ ἐναργής φαίνω ἐπί τε ὁ ὑγιαίνω καί νοσέω σῶμα . ἀποδείκνυμι δέ καί ὡς ἔλαιον , ὅταν ἄναλος εἰμί καί καθαρός ἀκριβής , ἐκ ὁ μέσος ὕλη εἰμί . ὥστε καί ὁ ῥόδινος χρή ὁ ἀκριβής καί ἁπλόος καί ὄντως ῥόδινος ἐκ ἔλαιον τε οὗτος κατασκευάζω καί μηδείς ἐν ἑαυτοῦ φαρμακώδης ἔχω , ὥσπερ εἴωθα ὁ μυρεψός σκευάζω , ὑπέρ ὁ μόνιμος τε καί εὐώδης γίγνομαι προστύφω ἄρωμα ἔλαιον πρίν ἐμβάλλω ὁ ῥόδον . καλός δέ ἴσως εἰμί καί ὁ ὄνομα διαστέλλω αὐτός , καθότι καί ὁ παλαιός οἶδα ποιέω . ἔλαιον μέν γάρ ῥόδινος ὀνομάζω ὁ χωρίς ὁ ἄρωμα σκευάζω . ὅστις δέ ἐπεμβάλλω τις καί οὗτος , οὐ ἔλαιον ἔτι ὁ τοιοῦτος , ἀλλά μύρον ἤδη προσαγορεύω . ὥστε ἐπειδή ὁ μέν ἔλαιον οἷος ὕλη τις εἰμί ὁ θερμαίνω τε καί ψύχω φάρμακον ἐκ ὁ μέσος κρᾶσις ὑπάρχω , ἐκ ἔλαιον δέ καί ῥόδον χυλός σύγκειμαι ὁ ῥόδινος , εἰμί δήπου καί αὐτός τοιοῦτος ὁ κρᾶσις οἷος περ καί ὁ ὁ ῥόδον χυλός . εἰμί δέ δήπου ῥᾴδιος οὐ ῥόδον χυλός μόνος αὐτός κατά ἑαυτοῦ , ἀλλά καί συντίθημι ἔλαιον ῥόδινος ἐπί τε ὁ ὑγιαίνω καί νοσέω , ὡς ἤδη πολλάκις λέγω , ὁ βάσανος αὐτός ποιέω ὁ δύναμις . εὑρίσκω οὖν ἐμψύχω μέν ὑπό αὐτός ὁ ἔτι καίω καί παραχρῆμα τις ὠφέλεια αἰσθάνομαι , βλάπτω δέ ἐναργής ἅπας ὁ ψύχω , ὥστε σύ σαφής ἑκατέρωθεν συνίημι ὁ δύναμις αὐτός ψύχω μάλα ἤ θερμαίνω . οὐ μήν ἰσχυρός γε ὁ ἀπό ῥόδινος φαίνω σύ ψῦξις , ἀλλά ἐγγύς πως εἰμί δοκέω ὁ μέσος κρᾶσις . ὀνομάζω δέ ὁ τοιοῦτος φάρμακον σαφής ἕνεκα διδασκαλία ἐκ ὁ πρῶτος φύσις τε καί τάξις ὁ ψύχω , ὥσπερ αὖ καί ὅσος βραχύς ὁ μέσος κρᾶσις ἐπί ὁ θερμός ἀποχωρέω , ἐκ ὁ πρῶτος ἀπόστασις τε καί τάξις ὁ θερμαίνω . οὗτος μέν ἐν ὁ πάρειμι περί ῥόδινος χρή γιγνώσκω . ἀναγκαῖος γάρ εἰμί ἐγώ καί κατά ὁ ἑξῆς λόγος ἔτι μνημονεύω τε ὁ φάρμακον καί προστίθημι ὁ λείπω ὅς λέγω .